[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 11.10.2010

COM(2010) 557 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ

ΕΥΡΩΠΑΪΚΟ ΤΑΜΕΙΟ ΑΝΑΠΤΥΞΗΣ (ΕΤΑ) Εκτίμηση των αναλήψεων υποχρεώσεων, των πληρωμών και των συνεισφορών που πρέπει να καταβάλουν τα κράτη μέλη για τα οικονομικά έτη 2010 έως 2015

Εισαγωγή

Σύμφωνα με το άρθρο 7 παράγραφοι 1 και 5 της εσωτερικής συμφωνίας[1], η Επιτροπή παρουσιάζει στο παρόν έγγραφο τις εκτιμήσεις για τις αναλήψεις υποχρεώσεων, τις πληρωμές και τις συνεισφορές για την περίοδο 2010-2015, λαμβάνοντας υπόψη τις προβλέψεις της Ευρωπαϊκής Τράπεζας Επενδύσεων (ΕΤΕπ) σχετικά με την επενδυτική διευκόλυνση.

Από την έναρξη ισχύος του 9ου Ευρωπαϊκού Ταμείου Ανάπτυξης (ΕΤΑ) το 2003, οι συνεισφορές για τα μέσα που τελούν υπό τη διαχείριση της ΕΤΕπ (επενδυτική διευκόλυνση και επιδοτήσεις επιτοκίου) καταβάλλονται απευθείας από τα κράτη μέλη στην ΕΤΕπ. Η παρούσα ανακοίνωση προβαίνει κατά συνέπεια σε σαφή διαχωρισμό μεταξύ, αφενός, των κεφαλαίων που τελούν υπό τη διαχείριση της ΕΤΕπ στο πλαίσιο του 9ου και του 10ου ΕΤΑ και, αφετέρου, των κεφαλαίων που τελούν υπό τη διαχείριση της Επιτροπής.

Όπως και στο παρελθόν, το παρόν έγγραφο περιλαμβάνει κατά βάση πίνακες οι οποίοι συνοδεύονται από ορισμένα σχόλια προς διευκόλυνση της ορθής τους ερμηνείας.

Το ακόλουθο γράφημα παρέχει μια γενική εικόνα της εξέλιξης των αναλήψεων υποχρεώσεων και των πληρωμών (Επιτροπή[2] και ΕΤΕπ). Από αυτό προκύπτει με σαφήνεια η ανοδική διαρθρωτική τάση των πληρωμών από το 2000 και μετά.

[pic]

1. Προβλέψεις δημοσιονομικής εκτέλεσης για το 2010 και το 2011

Η Επιτροπή και η ΕΤΕπ έχουν επικαιροποιήσει, για καθεμία από τις χώρες ΑΚΕ[3] και τις ΥΧΕ[4], τις προβλέψεις των αναλήψεων υποχρεώσεων και των πληρωμών για το 2010 και το 2011. Το αποτέλεσμα και το ποσό των συνεισφορών που απαιτούνται για τη χρηματοδότηση του ΕΤΑ απεικονίζονται στα παραρτήματα 1 έως 3, όπου συγκρίνονται με τα αριθμητικά στοιχεία που παρατίθενται στην ανακοίνωση του Ιουνίου 2010[5].

Η ΕΤΕπ υπογραμμίζει ότι η εκτίμηση του υπολοίπου στα τέλη του 2010 βασίζεται κυρίως σε πρόβλεψη των πληρωμών εξόφλησης κεφαλαίου και τόκων, σημαντικό μέρος των οποίων καθίσταται απαιτητό στα μέσα Δεκεμβρίου. Οι εν λόγω πληρωμές εξόφλησης είναι απρόβλεπτες και ενδέχεται να καταβληθούν πρόωρα ή με καθυστέρηση.

Σύμφωνα με το άρθρο 57 παράγραφος 4 του δημοσιονομικού κανονισμού για το 10ο ΕΤΑ[6], οι προβλέψεις αυτές θα αναθεωρηθούν στην ανακοίνωση του Ιουνίου 2011.

Οι συνεισφορές για το 2010 και το 2011 ανά δόση παρουσιάζονται στο παράρτημα 4.

2. Οικονομικά έτη 2010 έως 2015

Υπενθυμίζεται ότι το περιθώριο σφάλματος των μεσοπρόθεσμων εκτιμήσεων είναι υψηλό.

Μετά την έναρξη ισχύος του 10ου ΕΤΑ, η Επιτροπή υποχρεούται να προτείνει ένα ανώτατο όριο για το ετήσιο ποσό των συνεισφορών του έτους ν+2, ήτοι του έτους 2012[7]. Τα ποσά που προτείνονται ανέρχονται σε 350 εκατ. EUR για την ΕΤΕπ και σε 4 000 εκατ. EUR για την Επιτροπή.

Στον ακόλουθο πίνακα απεικονίζεται το αποτέλεσμα των προβλέψεων για την περίοδο 2010–2015. Όσον αφορά την ΕΤΕπ, η σχετικά μεγάλη απόκλιση μεταξύ των πληρωμών και των συνεισφορών οφείλεται στο γεγονός ότι, από το 2007, μέρος των πληρωμών χρηματοδοτείται από πληρωμές εξόφλησης δανείων.

Η Επιτροπή θα εγκαινιάσει την πρόσκληση συνεισφορών για το 10ο ΕΤΑ από το 2011, ενώ η ΕΤΕπ είναι πιθανό να αρχίσει να αντλεί από το 10ο ΕΤΑ από το 2013 και εφεξής.

Προβλέψεις αναλήψεων υποχρεώσεων, πληρωμών και συνεισφορών για τα έτη 2010-2015 (σε εκατ. EUR)

[pic]

* Όσον αφορά την Επιτροπή, δεδομένου ότι δεν υφίσταται συμφωνία για το δημοσιονομικό πλαίσιο όσον αφορά την περίοδο μετά το 2013 , το παρόν έγγραφο δεν περιλαμβάνει ποσά για αναλήψεις υποχρεώσεων για τα έτη 2014 κα 2015. Επίσης, το γεγονός αυτό επηρεάζει τα ποσά που παρουσιάζονται ως πληρωμές και συνεισφορές, και επεξηγεί τη μείωση στα ποσά από το 2014.

** Από το 2013, στα αριθμητικά στοιχεία για την ΕΤΕπ δεν περιλαμβάνονται τα κονδύλια για τις επιδοτήσεις/ τεχνική βοήθεια, τα οποία μπορεί να απορροφηθούν εντός του 2012.

ΠΑΡΑΡΤΗΜΑ 1 – Προβλεπόμενες αναλήψεις υποχρεώσεων για το 2010, το 2011 και το 2012 ( σε εκατ. EUR ) [pic]

ΠΑΡΑΡΤΗΜΑ 2 – Προβλεπόμενες πληρωμές για το 2010, το 2011 και το 2012 ( σε εκατ. EUR) [pic]

ΠΑΡΑΡΤΗΜΑ 3 - Εκτιμώμενη δημοσιονομική κατάσταση για το 2010, 2011 και 2012 (σε εκατ. EUR)

[pic]

ΠΑΡΑΡΤΗΜΑ 4 – Συνεισφορές ανά δόση στο ΕΤΑ για το 2010 και 2011 (σε EUR)

[pic]

[1] Εσωτερική συμφωνία μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου σχετικά με τη χρηματοδότηση των ενισχύσεων της Κοινότητας στο πλαίσιο του πολυετούς χρηματοδοτικού πλαισίου για την περίοδο 2008-2013 βάσει της συμφωνίας εταιρικής σχέσης ΑΚΕ-ΕΚ, καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύουν οι διατάξεις του τέταρτου μέρους της συνθήκης ΕΚ, ΕΕ L 247 της 9.9.2006, σ. 32.

[2] Τα ποσά των αναλήψεων υποχρεώσεων και των πληρωμών που παρατίθενται στην παρούσα ανακοίνωση της Επιτροπής είναι «ακαθάριστα», δηλαδή δεν έχει γίνει αφαίρεση των αποδεσμεύσεων και των εισπράξεων.

[3] Χώρες της Αφρικής, της Καραϊβικής και του Ειρηνικού.

[4] Υπερπόντιες χώρες και εδάφη.

[5] COM(2009) 319 τελικό της 15.06.2010. Τα αριθμητικά στοιχεία για την επενδυτική διευκόλυνση παρέχονται από την ΕΤΕπ και περιλαμβάνονται στην εν λόγω ανακοίνωση.

[6] ΕΕ L 78 της 19.3.2008, σ. 1.

[7] Άρθρο 7 της εσωτερικής συμφωνίας (βλ. παραγράφους 1-4).